Document ID: 32004R0581

32004R0581
L 090/64
JURNALUL OFÍCIAL AL UNIUNII EUROPENE
REGULAMENTUL (CE) NR. 581/2004 AL COMISIEI
din 26 martie 2004
de deschidere a unei invitații permanente de participare la licitație pentru restituirile la export care privesc anumite tipuri de unt
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței laptelui și al produselor lactate (1), în special articolul 31 alineatul (3) litera (b) și alineatul (14),
întrucât:
(1)
Conform articolului 2 alineatul (1) din Regulamentul (CE) nr. 580/2004 al Comisiei din 26 martie 2004 de stabilire a unei proceduri de licitație cu privire la restituirile la export pentru anumite produse lactate (2), Comisia decide cu privire la o invitație permanentă de participare la licitație în cadrul respectivului regulament.
(2)
Din motive practice este potrivit să se prevadă invitații separate de participare la licitația pentru produsele menționate la articolul 1 din Regulamentul (CE) nr. 580/2004. În consecință, prezentul regulament ar trebui să deschidă o invitație permanentă de participare la licitație pentru anumite tipuri de unt.
(3)
Comitetul de gestionare a laptelui și produselor lactate nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
(1) Se deschide o licitație permanentă pentru a determina restituirea la export privind următoarele tipuri de unt menționate în secțiunea 9 din anexa I la Regulamentul (CEE) nr. 3846/87 al Comisiei (3):
(a)
untul natural în blocuri de cel puțin 20 de kilograme greutate netă care cad sub incidența codurilor de produse ex 0405 10 19 9500 și ex 0405 10 19 9700;
(b)
uleiul de unt în containere de cel puțin 190 de kilograme greutate netă care cad sub incidența codului de produs ex 0405 90 10 9000
destinate exportului spre următoarele destinații:
-
Rusia (cod de destinație 075);
-
toate celelalte destinații cu excepția Andorrei, Ciprului, Estoniei, Gibraltarului, Ungariei, Letoniei, Lituaniei, Maltei, Poloniei, Slovaciei, Sloveniei, Republicii Cehe, Statelor Unite ale Americii și Orașului Vatican.
(2) Procedura de licitație se află sub rezerva condițiilor prevăzute de Regulamentul (CE) nr. 580/2004 și de prezentul regulament.
Articolul 2
(1) Ofertele de licitație se pot înregistra numai în perioadele de ofertare și sunt valabile numai pentru perioada de ofertare în care sunt înregistrate.
Ofertele se depun separat pentru câte unul dintre produse și pentru câte o destinație menționate la articolul 1 alineatul (1).
(2) Fiecare perioadă de ofertare începe la ora 11:00 (ora Bruxelles-ului) în prima și a treia miercuri din lună, cu excepția primei miercuri din august și a celei de a treia miercuri din decembrie. Dacă miercurea este sărbătoare oficială, perioada începe la ora 11:00 (ora Bruxelles-ului) în următoarea zi lucrătoare.
Fiecare perioadă de ofertare se sfârșește la ora 11:00 (ora Bruxelles-ului) în miercurea care urmează celei de a doua și a patra zi de marți, cu excepția celei de a doua miercuri din august și a celei de a patra miercuri din decembrie. Dacă miercurea este sărbătoare oficială, perioada se sfârșește la ora 11:00 (ora Bruxelles-ului) în ziua lucrătoare anterioară.
(3) Fiecare perioadă de ofertare se numerotează în serii care încep cu prima perioadă prevăzută.
Articolul 3
(1) Fiecare ofertă de licitație se referă la o cantitate minimă de cel puțin 10 tone de unt sau 18 tone de ulei de unt.
(2) Garanția de licitație este de 20 EUR la 100 de kilograme de unt și de 25 EUR la 100 de kilograme de ulei de unt.
Garanția de licitație devine garanție de certificat de export în cazul în care se acceptă oferta.
(3) Ofertele se depun la autoritățile competente ale statelor membre cuprinse în lista din anexă.
Articolul 4
În sensul articolului 4 alineatul (2) din Regulamentul (CE) nr. 580/2004, Comisiei i se comunică de către statele membre separat ofertele cu privire la destinația menționată la articolul 1 prima și a doua liniuță din prezentul regulament.
Articolul 5
Prezentul regulament intră în vigoare în prima zi a lunii următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 martie 2004.

Labels: 3
17